Alejandro D. Aclan

Alejandro Dumbrigue Aclan (født 9. februar 1951 i Pasay på Filippinene) er en filippinsk-amerikansk prelat i den katolske kirke, som har vært hjelpebiskop i  erkebispedømmet Los Angeles siden 2019.


== Liv og virke ==


=== Bakgrunn ===
Alejandro Aclan var det tredje av åtte barn født av Geronimo og Emerenciana Aclan. Hans far Geronimo tjenestegjorde som pilot i Philippine Army Air Corps under andre verdenskrig og regnes som  krigshelt på Filippinene. Før Aclan begynte på High School, flyttet familien fra Manila til Makati. Mens han gikk på en skole som ble drevet av salesianerne, tenkte han på å bli prest. Etter å ha fullført videregående begynte Aclan på University of Santo Tomas i Manila for å studere medisin, men ble i stedet uteksaminert i 1971 med en grad i medisinsk teknologi.. Etter endt utdanning underviste Aclan ved universitetet i en periode, og begynte deretter å arbeide for selskaper som programmerer og systemanalytiker. Han nådde etter hvert mellomlederstillinger for San Miguel Corporation og Citibank Philippines.I 1982 immigrerte Aclan med familien til Covina i California, og han fikk en stilling i Union Bank of California. Mens han fortsatt arbeidet i banken begynte han seriøst å gå videre med tankene om å bli prest. I 1988 begynte Aclan på St. John's Seminary i Camarillo i California..


=== Prest ===
Den 5. juni 1993 ble Aclan presteviet for erkebispedømmet Los Angeles av kardinal Roger Michael Mahony ved katedralen St. Vibiana i Los Angeles. Mellom 1993 og 2001 vare Aclan som assisterende pastor ved St. Finbar Parish i Burbank, deretter i St. John of God Parish i Norwalk. Parallelt med dette fungerte Aclan også som direktør for kallsutvikling (1996 til 1999).Aclan ble utnevnt til sogneprest i 2001 for St. Madeleine Parish i Pomona, og ble der de neste elleve årene.. Mens han var på St Madelaine var han også i presterådet (2006-2010) og regional kallsdirektør for San Gabriel Valley Pastoral Region (2010-2012). I 2014 ble Aclan utnevnt til biskoppelig vikar for prester i erkebispedømmet.


=== Hjelpebiskop i Los Angeles ===
Pave Frans utnevnte Aclan til titulærbiskop av Rusicade og hjelpebiskop i erkebispedømmet Los Angeles den 5. mars 2019.  Den 16. mai 2019 ble Aclan bispeviet i Our Lady of the Angels Cathedral i Los Angeles av erkebiskop José Horacio Gómez.Som hjelpebiskop ble Aclan utnevnt til biskoppelig vikar for San Fernando Pastoral Region 16. mai 2019. Den 2. april 2021 deltok Aclan på en bønnevake ved Incarnation Church i Glendale for å støtte asiatiske kvinner over hele USA som hadde vært ofre for hatkriminalitet.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Kardinal Gaetano de Lai (1853–1928) *1911
Kardinal Raffaele Carlo Rossi (1876–1948) *1920
Kardinal Amleto Giovanni Cicognani (1883–1973) *1933
Kardinal Pio Laghi (1922–2009) *1969
Erkebiskop Charles Joseph Chaput, O.F.M. Cap. (1944- ) *1988
Erkebiskop José Horacio Gómez Velasco (1951- ) *2001
Biskop Alejandro D. Aclan (1951-) *2002


== Referanser ==